Planšett
Planšett on riigimetsa puistute paiknemise kartograafiline kujutis mõõtkavas 1:10000. Kujutatud on metsakvartalite piirid, paigutus ja numbrid, puistute ja eraldiste asend, nende numbrid, teed, kraavid, veekogud ning muu üldtopograafiline olukord. Veekogud ja kraavid on planšetil kujutatud sinisega. Praegu üldiselt planšette enam ei joonestata ega trükita. Vanad planšetid on hoiul Sagadi muuseumis.